钦定古今图书集成/方舆汇编/职方典/第1293卷 > 《封坑冶疏》王橚
## 钦定古今图书集成/方舆汇编/职方典/第1293卷 > 《封坑冶疏》王橚

窃惟郴蕞尔。郡居楚上游，而溪峒环之。前人有云：“郴
安湖南九郡，始可奠枕。”真知本之论也。抚绥镇静，犹
惧不安，况可咈众生事，以贻目前至切之患，而启他
日无穷之害乎？臣谨按《郡志》有曰：“汉桂阳郡置铁官，
故唐《十道志》贡赤钱。”圣朝既分平阳置监，而郴之支
邑犹有冶穴，产铁与锡，奸民无赖窟其中以为患。建
炎后坑场废。观此数语，知所由来，则中兴至今，所以
为郴防患者至矣。又考《郡冶石刻》，谓坑之利于官者
少，害于民者多。有葛藤坪在郴、县两乡之间，其地磅
礡百里，所谓茭塘等处特小地名，实皆葛藤坪也。守
臣累尝有请，乞遂停闭。嘉定间，郡守罗克开首陈其
害。开禧间，从赵彦裧之请，而郡解缗“钱；端平初从蔡
籥之请而包解课额；淳祐间陈乘之严罗二十一之
罪罚，宝祐间赵师光伐罗武谅之计谋，朝旨封闭，历
历可考。”详此委折，则屡次申严，所以为民除害者悉
矣。臣之至州，尝考其故，咸谓坑一开则患立见。盖郴
田硗确，郴民匮穷，岁荒姑置未言，年丰亦仅自足。今
乃聚千百辈游手，日“增千百升，粮食籴价骤长，细民
阻饥，势使然也。烹淘恶水，损人田亩而不问，穿求苗
脉，坏人坟墓而不顾，群聚恶少，率皆外乡无赖之徒，
结连峒苗，便成不测之变。况所产者类皆铁锡，所得
者不过锱铢。”是以累朝独置郴之坑，利而勿取者为
此也。景定三年，有永兴县奸民邓雷玉，妄指郴县葛
藤坪“坑之左右，经衡州分司请佃。”既而委官究实，具
见其害，不敢保明，于是雷玉之谋阻，至今五月内，又
结其族梦鱼窥伺兴宁县，绍兴已停之浦溪坑、“东思
洛坑，又欲开黄岑、白石之坑，脱漏分司委官究实，便
集恶少二百馀人，文身利刃，私采其间，剽劫乡民，盗
窃杀伤，词讼纷起。况上件事并不经由冶司，初无采
取明文，又不申明本州，径就衡州分司投词，计嘱委
官体究，并缘开凿，居然便与州县敌，官吏畏缩，末如
之何？”臣滥司民社，忱不容已。节次申闻诸司外，切谓
傍郴皆积年盗区，非他可比，是以中兴以来，嘉惠兹土，严行停闭，宁捐国课，力遏利源，防微虑密，万世永
赖，其可不奉行而宣布之“乎？且坑穴开则郴民饥，亡
命聚则盗窃作，盗窃作则湖南不安，其课利之有益
于国者几何，而关系者甚大。脱有不意，咎将谁执？”臣
是以一饭三叹，长虑却顾，而不能止于言也。是用申
累任守臣之请，千里士民之情，历数其由，上干天听。
欲望圣慈明见遐郡，体建炎、绍兴、嘉定弭患之德意，
举端平、宝“祐爱民之实心，并请行下本州，严加防禁，
后有奸民于境内妄指地名开凿者，坐以违制。仍著
为令，并下冶司照应。庶使田里得以安其生，而奸盗
无所容其窟，不惟黎民之利，抑亦国家之福。”臣不胜
惶惧之至。乃者《便民》之奏，已常首及此事。今奸民窥
伺未巳，势须申严防禁，若不赴愬于君父，则民命所
系、后将噬脐。是用再渎天威、仰祈原赦。臣不胜大惧。
奏闻